**Årsberetning fra arbejdsgruppen til monitorering af mødredødelighed i DK**

**Arbejdsgruppens sammensætning – udpeget af DSOG i 2018**

Rikke Bek Helmig, AUH

Stine Leenskjold, Aalborg

Christina Rørbye, Hvidovre

Lise Lotte Torvin Andersen, Odense

Anna Aabakke, Holbæk

Marianne Johansen, RH (formand).

Lone Hvidman, AUH og Jette Led Sørensen, RH er med som overgangsrepræsentanter fra den tidligere nedsatte arbejdsgruppe

Samtlige regioner er således repræsenteret i arbejdsgruppen.

Desuden var Margrethe Møller og Birgit Bødker (tidligere formand) med i den tidligere nedsatte arbejdsgruppe (fra 2002). Den tidligere arbejdsgruppe har afrapporteret data til og med 2017 og Birgit og Margrethe er i 2023 udtrådt af arbejdsgruppen efter mere end 20 års arbejde med monitorering af mødredødsfald i Danmark. Vi takker for det værdifulde og grundige arbejde, som de har bidraget til og som danner grobund for det videre arbejde.

**Kommissorium for gruppens arbejde**

At monitorere og auditere mødre dødsfald i Danmark med fokus på læring.

**Finansiering**

Der har siden 2018 været afholdt minimale udgifter til arbejdsgruppens arbejde grundet Covid-pandemien, som har medført, at de fleste møder er afholdt virtuelt. DSOG har tidligere og vil også fremadrettet finansiere dataudtræks omkostninger; herunder har vi haft udgifter til teknisk hjælp med at afkode data leveret fra Forskerservice.

Udgifter forbundet med deltagelse i det nordiske samarbejde (se nedenfor) afholdes af NFOG, hvorfra vi har modtaget ny bevilling til gruppens arbejde.

**Aktiviteter**

Der har siden 2018 været afholdt ialt 4 møder med fysisk fremmøde og i alt ca 8 virtuelle møder.

Arbejdet har i de forgangne 4 år fokuseret på dels at afslutte analyser, afrapportere og udbrede data fra dette analysearbejde (data til og med 2017), dels at sikre nye tilladelser til brug ved dataudtræk fra Forskerservice, idet data sikres gennem samkøring af flere registre.

Vi har nu modtaget datasæt fra Forskerservice for potentielle mødredødsfald fra perioden 2018-2022 og er i fuld gang med at validere og auditere danske cases. Arbejdsgruppen har planlagt fysisk møde den 5-6/4 til auditering af alle identificerede cases.

**Præsentation af data (til og med 2017)**

Data og cases med læringsindhold har flittigt været brugt til undervisning i forskellige tværfaglige sammenhænge:

* Undervisning på jordemoderskolerne i hhv. Esbjerg, Aalborg og København 2 gange årligt
* Undervisning på U-kursus – Antenatal obstetrik (dog ikke efter 2022, hvor kurset blev revideret)
* TOF-møde, Fredericia 2022
* DSAIM´s årsmøde, Roskilde den 2022
* NFOG kongressen, Trondheim, 2023

Desuden havde vi den 23/9/22 planlagt et tværfagligt nationalt symposium i Kolding omkring mødre dødelighed i DK. Symposiet måtte desværre aflyses grundet manglende deltager tilslutning og diverse konkurrerende møder.

**Nordisk samarbejde**

Der blev i 2011 indgået et nordisk samarbejde i regi af NFOG med repræsenterer fra de nationale maternelle mortalitets auditgrupper i de fem Nordiske lande. En fælles database er udviklet og denne bidrager allerede i kraft af et mere omfattende datasæt og har muliggjort, at vi nu kan analysere undergrupper samt se på forskelle og ligheder landene imellem.

Der har i relation til det fælles nordiske samarbejde siden 2018 været afholdt i alt 5 fysiske møder. Den nordiske gruppe var i forbindelse med NFOG-kongressen i Trondheim i august 2023 vært ved en session omkring mødre dødsfald.

Der er planlagt fysisk møde i Oslo den 27/5 og vi er af NFOG blevet opfordret til at arrangere et nordisk symposium til NFOG kongressen 2025.

**Publikationer siden 2018**

Bødker, B., Hvidman, L., Weber, T., Møller, A. M., Andersen, B. R., Westergaard, H. B., Rosthøj, S., & Sørensen, J. L. (2021). Reduction in maternal mortality in Denmark over three decades. *Danish Medical Journal*, *68*(9).

Bødker, B., Hvidman, L., Weber, T., Møller, A. M., & Sørensen, J. L. (2021). An audit of 70 maternal deaths. *Danish Medical Journal*, *68*(9).

Nyfløtt LT, Johansen M, Mulic-Lutvica A, Gissler, M, Bødker B, Bremme K, Ellingsen L & Vangen S.(2021) The impact of cardiovascular diseases on maternal deaths in the Nordic countries*. Acta Obstet Gynecol Scand.* 100:1273–1279.

Diguisto, C., Saucedo, M., Kallianidis A, Bloemenkamp K, Bødker, B, Buoncristiano M, Donati, S,Gissler, M, Johansen, M, Knight, M, Korbel, M, Kristufkova A, Nyflot, LT, Deneux-Tharaux, C. (2022). Maternal mortality in eight European countries with enhanced surveillance systems: descriptive population based study. *BMJ 2022;*379:e070621

Desuden er en fælles nordisk publikation under udarbejdelse omkring sepsis tilfælde blandt mødre dødsfald med Rikke B Helmig som dansk bidragyder.